ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’ αρ. 71752/3822 απόφασης
(Δ’ 422/2015) επικύρωσης καθορισμού οριογραμμών τμήματος ρέματος στο πλαίσιο του έργου
«Οριοθέτηση ρέματος στον Δήμο Πάργας (Ρέμα
Τούση) στην Δ.Κ. Πάργας, Δ.Ε. Πάργας, Δήμου
Πάργας, Π.Ε. Πρέβεζας, Περιφέρειας Ηπείρου,
ως προς την απαλοιφή του όρου: «θέση εκβολής
βοηθητικού ρέματος», που αναφέρεται στη συνημμένη οριζοντιογραφία (Σχέδιο 2.1α).
Κήρυξη ως αναδασωτέας, έκτασης συνολικού εμβαδού 71,62 στρ. στη θέση «Τρούπες» της Τοπι-
κής Κοινότητας Καλυβίων, του Δήμου Ανατολικής
Μάνης, Περιφερειακής Ενότητας Λακωνίας.
ΑΠΟΦΑΣΕΙΣ
Αριθμ. 24673
(1)
Τροποποίηση της υπ’ αρ. 71752/3822 απόφασης (Δ’ 422/2015) επικύρωσης καθορισμού ορι-
ογραμμών τμήματος ρέματος στο πλαίσιο του
έργου «Οριοθέτηση ρέματος στον Δήμο Πάργας
(Ρέμα Τούση) στη  Δ.Κ. Πάργας, Δ.Ε. Πάργας, Δήμου Πάργας, Π.Ε. Πρέβεζας, Περιφέρειας Ηπεί-
ρου, ως προς την απαλοιφή του όρου: «θέση εκβολής βοηθητικού ρέματος», που αναφέρεται
στη συνημμένη οριζοντιογραφία (Σχέδιο 2.1α).
O ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
Α. Τις διατάξεις:
1. Toυ ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική
αυτοδιοίκηση και άλλες διατάξεις» (Α’ 107) και ιδίως το
τελευταίο εδάφιο της παρ. 2 του άρθρου 1 αυτού.
2. Του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης (Α’ 87).
3. Του ν. 4257/2014 «Επείγουσες ρυθμίσεις αρμοδιότητας Υπουργείου Εσωτερικών» (Α’ 93) και ιδίως το άρθρο
56 του κεφ. Γ.
4. Του ν. 4258/2014 «Διαδικασία Οριοθέτησης και
ρυθμίσεις θεμάτων για τα υδατορέματα - ρυθμίσεις Πολεοδομικής Νομοθεσίας και άλλες διατάξεις» (Α’ 94) και
ιδίως τα άρθρα 2 και 3.
5. Του άρθρο 28 του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση, Αποκατάσταση αδικιών και άλ-
λες διατάξεις» (Α’ 47).
6. Του π.δ. 141/2010 περί Οργανισμού της Αποκεντρωμένης Διοίκησης Ηπείρου - Δυτικής Μακεδονίας (Α’ 234).
7. Της υπό στοιχεία οικ.140055/13-01-2017 κοινής
υπουργικής απόφασης «Τεχνικές προδιαγραφές σύνταξης του περιεχομένου του φακέλου οριοθέτησης κατ’
εφαρμογή της παρ. 5 του άρθρου 2 του ν. 4258/2014
“Διευκρινίσεις για την εφαρμογή της διαδικασίας οριοθέτησης» (Β’ 428).
8. Της υπ’ αρ. 13912/15-05-2017 απόφασης του Υπουργού Εσωτερικών (ΥΟΔΔ 250), περί Διορισμού Συντονι-
στή της Αποκεντρωμένης Διοίκησης Ηπείρου - Δυτικής
Μακεδονίας.
9. Της υπό στοιχεία οικ. 72443/29.05.2017 (ΑΔΑ:
6M5MOΡ1Γ-Λ0Ο) απόφασης Συντονιστή Αποκεντρωμένης Διοίκησης Ηπείρου - Δυτικής Μακεδονίας περί
Ορισμού Αναπληρωτή Προϊσταμένου της Γενικής Διεύθυνσης Χωροταξικής και Περιβαλλοντικής Πολιτικής της
Αποκεντρωμένης Διοίκησης Ηπείρου - Δυτικής Μακεδονίας.
10. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού και του οικείου ΟΤΑ.
Β. Τα στοιχεία του φακέλου:
11. Την υπ’ αρ. 71752/3822 απόφαση (Δ’ 422/2015) επικύρωσης καθορισμού οριογραμμών τμήματος ρέματος
στο πλαίσιο του έργου «Οριοθέτηση ρέματος στον Δήμο
Πάργας (Ρέμα Τούση) στη Δ.Κ. Πάργας, Δ.Ε. Πάργας, Δήμου Πάργας, Π.Ε. Πρέβεζας, Περιφέρειας Ηπείρου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
29 Μαρτίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 157
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 157/29.03.2021
12. Το υπ’ αρ. 19638/19-02-2021 (Α.Π. ΔΙ.ΠΕ.ΧΩΣ:
19676/22-02-2021) έγγραφο της Διεύθυνσης Υδάτων,
με το οποίο διαβιβάζεται μας αίτημα τροποποίησης στην
Υπηρεσία της υπ’ αρ. 71752/3822 απόφασης Υδατορέματος (Δ’ 422/2015), αποφασίζουμε:
Την τροποποίηση της υπ’ αρ. 71752/3822 απόφασης
(Δ’ 422/2015) επικύρωσης καθορισμού οριογραμμών
τμήματος ρέματος στο πλαίσιο του έργου «Οριοθέτηση ρέματος στον Δήμο Πάργας (Ρέμα Τούση) στη Δ.Κ.
Πάργας, Δ.Ε. Πάργας, Δήμου Πάργας, Π.Ε. Πρέβεζας, Περιφέρειας Ηπείρου, ως προς την απαλοιφή του όρου:
«θέση εκβολής βοηθητικού ρέματος», που αναφέρεται
στη συνημμένη οριζοντιογραφία (Σχέδιο 2.1α).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 157/29.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 157/29.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 157/29.03.2021
Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως.
Η απόφαση αυτή μαζί με τη συνημμένη οριζοντιογραφία να δημοσιευθούν στην Εφημερίδα της Κυβερ-
νήσεως.
Ιωάννινα, 4 Μαρτίου 2021
Ο Συντονιστής
Αποκεντρωμένης Διοίκησης
ΒΑΣΙΛΕΙΟΣ ΜΙΧΕΛΑΚΗΣ
Ι
Αριθμ. απόφ. 43066
(2)
Κήρυξη ως αναδασωτέας, έκτασης συνολικού εμβαδού 71,62 στρ. στη θέση «Τρούπες» της Τοπι-
κής Κοινότητας Καλυβίων, του Δήμου Ανατολικής Μάνης, Περιφερειακής Ενότητας Λακωνίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Την παρ. 1 του άρθρου 24 και της παρ. 3 του άρθρου
117 του Συντάγματος.
2. Τα άρθρα 34, 38 και 41 του ν. 998/1979 «Περί προστασίας των δασών και των δασικών εν γένει εκτάσεων
της Χώρας» (Α’ 289).
3. Την παρ. 15 του άρθρου 1 του ν. 3208/2003 «Προστασία των δασικών οικοσυστημάτων, κατάρτιση δασολογί-
ου, ρύθμιση εμπραγμάτων δικαιωμάτων επί δασών και
δασικών εν γένει εκτάσεων και άλλες διατάξεις» (Α’ 303).
4. Τις υπ’ αρ. 160417/1180/8.7.1980 και 182447/3049/
24.9.1980 εγκύκλιες διαταγές του Υπουργείου Γεωργίας,
που αναφέρονται στο εν λόγω θέμα.
5. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
6. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
7. Τα άρθρα 28 και 28Α του ν. 4325/2015 «Eκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση Αποκατάσταση αδικιών
και άλλες διατάξεις» (Α’ 47).
8. Tην υπ’ αρ. 15870/15-05-2017 απόφαση του Υπουργείου Εσωτερικών περί διορισμού του Νικολάου Παπα-
θεοδώρου του Αγγελάκη ως Συντονιστή της Αποκεντρωμένης Διοίκησης Πελοποννήσου Δυτικής Ελλάδος και
Ιονίου (ΥΟΔΔ 250).
9. Την υπ’ αρ. 233270/30-12-2020 πρόταση του Δασαρχείου Γυθείου, για κήρυξη της ανωτέρω έκτασης ως
αναδασωτέας λόγω πυρκαγιάς.
10. Το υπ’ αρ. 221525/4195/21-9-2011 έγγραφο του
ΥΠΕΚΑ, αποφασίζουμε:
κηρύσσουμε  ως αναδασωτέα, με σκοπό την αποκατάσταση με φυσική αναγέννηση της προϋπάρχουσας
δασικής βλάστησης, έκτασης δασικού χαρακτήρα, η
οποία καλυπτόταν από τα δασικά είδη πουρνάρι, σχίνο,
κοκορεβυθιά, αγριελιά, ασπάλαθο, ασφάκα, αφάνα, και
μεμονωμένα άτομα βελανιδιάς σε ποσοστό 25%, που
καταστράφηκε από πυρκαγιά, της κατηγορίας της παρ. 2
του άρθρου 3 του ν. 998/1979 «Περί προστασίας δασών
και δασικών εκτάσεων της Χώρας», όπως αυτή αντικαταστάθηκε με την παρ. 1 του άρθρου 9 του ν. 3818/2010
(Α’ 17), εμβαδού 71,62 στρ., στη θέση «Τρούπες», Τοπικής
Κοινότητας Καλυβίων, Δήμου Ανατολικής Μάνης, Περιφερειακής Ενότητας Λακωνίας.
Η ανωτέρω έκταση εμφανίζεται στον μερικώς κυρωμένο δασικό χάρτη Π.Ε. Λακωνίας, που κυρώθηκε με
την υπ’ αρ. 320365/21-12-2017 απόφαση Συντονιστή
Α.Δ.Π.Δ.Ε. και Ι (Δ’ 52/2018), ως υπαγομένη στις διατάξεις της δασικής νομοθεσίας κατά την έννοια των παρ. 1,
2, 3, 4 και 5 του άρθρου 3 του ν. 998/1979 και ανήκει και
στην κατηγορία του εδαφίου ε της παρ. 1 του άρθρου 4
του ν. 998/1979 «Περί προστασίας Δασών και δασικών
εκτάσεων της Χώρας» (Α΄ 289).
Η έκταση με κορυφές που είναι εξαρτημένες στο σύστημα απόλυτων συντεταγμένων ΕΓΣΑ_87, φαίνεται στο
συνημμένο και θεωρημένο από τον Δασάρχη Γυθείου,
τοπογραφικό διάγραμμα, κλίμακας 1:50.000 (Φ.Χ. ΓΥΣ
Μαυροβούνιο), με κορυφές εξαρτημένες από το σύστημα συντεταγμένων ΕΓΣΑ 87, το οποίο συνέταξε ο
Δασοπόνος Χρίστος Κακαλέτρης και απεικονίζεται σε
απόσπασμα του μερικώς κυρωμένου δασικού χάρτη
Π.Ε. Λακωνίας:
Η έκταση αποτελείται από δύο τμήματα, τα οποία περιγράφονται με στοιχεία:
Τμήμα (α) με κορυφές 1, 2, 3, …..144, 145, 1 εμβαδού
54,915 στρ., το οποίο συνορεύει
Βόρεια: με αγροτική έκταση.
Νότια: με δασική έκταση κηρυγμένη αναδασωτέα,αγροτική έκταση
Ανατολικά: με δασική και αγροτική έκταση.
Δυτικά: με αγροτική έκταση.
Τμήμα (β) με κορυφές 146, 147,….194, 195, 146 εμβαδού 16,705 στρ., το οποίο συνορεύει
Βόρεια: με αγροτική έκταση.
Νότια: με δασική έκταση κηρυγμένη αναδασωτέα,
αγροτική έκταση.
Ανατολικά: με δασική και αγροτική έκταση.
Δυτικά: με αγροτική έκταση.
Κατά της ανωτέρω απόφασης υπάρχει η δυνατότητα
άσκησης αίτησης ακύρωσης ενώπιον του (οικείου) τριμελούς Διοικητικού Εφετείου, εντός εξήντα (60) ημερών
από την επομένη της δημοσίευσής της.
Από την δημοσίευση της παρούσας δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 157/29.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 157/29.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 157/29.03.2021
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα 26 Φεβρουαρίου 2021
Ο Συντονιστής
Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20210400157.pdf | Tokens: 8131]